Siena - Siena 53' lots | Available Inwood II floor plan in Standard
Home » Where We Build »Siena»Plan 2533
Inwood II (2533) - $271,990 Home > Losse thee>Kruidenthee>Ongemengde kruiden>Kleefkruid Thee Kruid Gesneden (Galium aparine)
Ingredienten kleefkruid blad gesneden (Galii aparinis Herba) Kapenaars lig glas water op verslapte perke | Netwerk24
Deur Warda Meyer 11 September 2018 09:02
Ian Neilson, adjunkburgemeester van Kaapstad. Foto: Malherbe Nienaber
Watertariewe sal met 26,6% daal vir diegene wat minder as ses kiloliter per maand gebruik. Tariewe vir tussen tien en 35 kl sal met 56% daal, terwyl dié vir meer as 35 kl per maand met 70% afkom.
Die tarief vir handel en nywerheid sal met 18% verminder word tot R37,50 per kl.
Ian Neilson, adjunkburgemeester van Kaapstad, het gesê die Kaap se gemiddelde damvlakke wat tans op 68% staan, is ’n aansienlike verbetering op die 38% teen die einde van verlede jaar se winter.
“Die uiters lae watervlakke in Februarie het daartoe gelei dat vlak 6B-waterbeperkings ingestel moes word. Omdat Kapenaars geluister het toe ons ’n beroep op hulle gedoen het om water spaarsamig te gebruik, en danksy gevorderde druk- en waterbestuursprogramme wat deur die stad ingestel is, is die ergste scenario’s vermy.”
Neilson het bygevoeg dat daar ’n soortgelyke verlaging in sanitasietariewe sal wees.
“Ons het die droogte saam verslaan. Dit is noodsaaklik dat ’n gepaste verslapping van beperkings plaasvind, nie net sodat ekonomiese bedrywighede verbeter kan word nie, maar ook dat watertariewe verslap kan word van die huidige hoë vlakke om die nodige verligting aan huishoudings en besighede te gee ter erkenning aan die groot opofferings wat gemaak is.
“Daar word oor die volgende paar jaar baie werk beplan om die stad se watervoorsiening te versterk,” het hy gesê.
Ongelukkig het die droogte en die Dag Zero-storie mense elders na vakansie- en rolprentbestemmings laat soek. Hulle het dalk die alternatiewe gekies, so ons moet nou hard baklei om die besigheid terug te kry.
Janine Myburgh, president van die Kaapse Kamer van Koophandel en Nywerheid.
Volgens die Wes-Kaapse regering het die Theewaterskloofdam, die grootste in die provinsie, ’n vlak van meer as 50% bereik. Ander damme wat die stad voer, staan ??tans op 69%.
Anton Bredell, Wes-Kaapse LUR vir plaaslike regering, omgewingsake en ontwikkelingsbeplanning, het die jongste damvlakke verwelkom.
“Ek is veral tevrede met die Theewaterskloof-damvlakke. Net ’n paar maande gelede het die dam plek-plek soos ’n woestyn gelyk en die gevaar geloop om op te droog. Die ommekeer is merkwaardig,” het Bredell gesê.
Janine Myburgh, president van die Kaapse Kamer van Koophandel en Nywerheid, het gesê dat die groot uitdaging nou is om die boodskap aan toeriste en die rolprentbedryf uit te kry sodat die sektore weer aangevuur kan word. “Ongelukkig het die droogte en die Dag Zero-storie mense elders na vakansie- en rolprentbestemmings laat soek. Hulle het dalk die alternatiewe gekies, so ons moet nou hard baklei om die besigheid terug te kry.”
Myburgh het gesê dat dit heel onwaarskynlik is dat watergebruik na die ou vlakke sal terugkeer sodra die damme weer vol is, omdat besighede en inwoners geleer het om hul watergebruik te verminder. “Dit alles stel ons in ’n baie beter posisie om in die toekoms die droë jare te hanteer.”
In ooreenstemming met die vlak 5-waterbeperkings sal die volgende vanaf Oktober van toepassing wees:
Die waterperk vir huishoudelike waterverbruik word van 50 liter tot 70 liter water per persoon per dag verhoog;
Die totale waterverbruik-doelwit van die stad word met 50 miljoen liter tot 500 miljoen liter per dag opgeskuif;
Waterbeperkings vir kommersiële en nywerheidsverbruikers word van 45% tot 40% verlaag; en
Tariewe word verlaag.
Residensiële tariewe (BTW uitgesluit) word as volg verlaag:
0 tot 6 kl: van R28,80/kl tot R21,19/kl
10,5 kl: van R46/kl tot R34,43/kl
10 tot 35 kl: van R120,27 tot R52,39/kl
Bó 34 kl: van R1 000/kl tot R300/kl
Kommersiële en nywerheidstariewe verlaag van R45,75/kl tot R37,50/kl.
Meer oor: Kaapstad Metroraad | Ian Neilson | Janine Myburgh | Anton Bredell | Kaapstad | Waterbeperkings | Droogte | Vlak 6B-Waterbeperkings | Waterkrisis